RO
15.5.2023
Jurnalul Oficial al Uniunii Europene
C 173/31
Acțiune introdusă la 27 februarie 2023 – Kargins/Comisia (Cauza T-110/23) (2023/C 173/42) Limba de procedură: engleza Părțile Reclamant: Rems Kargins (Riga, Letonia) (reprezentant: O. Behrends, avocat) Pârâtă: Comisia Europeană
Concluziile Reclamantul solicită Tribunalului: — anularea deciziei Comisiei din 12 decembrie 2022, primită de reclamant la 16 decembrie 2022, prin care aceasta a respins cererea reclamantului de acces la documente în temeiul normelor care reglementează accesul public la documente; — obligarea pârâtei la plata cheltuielilor de judecată efectuate de reclamant.
Motivele și principalele argumente În susținerea acțiunii, reclamantul invocă șase motive. 1.
Primul motiv, întemeiat pe faptul că lista documentelor furnizată de pârâtă în decizia atacată este vădit incompletă. 2.
Al doilea motiv, întemeiat pe faptul că pârâta a ocultat în mod nelegal părți importante din documente. 3.
Al treilea motiv, întemeiat pe faptul că pârâta a refuzat în mod nelegal accesul la 14 documente bazându-se pe o interpretare și o aplicare eronată a articolului 4 alineatul (2) din Regulamentul (CE) nr.
1049/2001 (1) în ceea ce privește posibila încălcare a procedurilor judiciare. 4.
Al patrulea motiv întemeiat pe faptul că poziția pârâtei cu privire la un eventual interes public superior este afectată de mai multe vicii, cum ar fi faptul că pârâta nu a menționat nicio atingere care ar fi adusă prin divulgare, că aceasta nu a examinat impactul politic și economic al prezentei cauze și că nu a luat în considerare interesul public, întrucât a făcut în cunoștință de cauză distincția între o scrisoare legitimă amicus curiae și o ingerință nelegală a Comisiei în administrarea justiției într-un stat membru, şi a indicat instanței de apel consecințele negative pe care le-ar suporta statul membru în cauză, ca urmare a unei măsuri contrare adoptate de Comisie dacă decizia în prima instanță nu ar fi anulată. 5.
Al cincilea motiv, întemeiat pe faptul că pârâta nu a acordat reclamantei acces la dosar. 6.
Al șaselea motiv, întemeiat pe faptul că, prin adoptarea deciziei atacate în privința reclamantului la aproape un an de la trimiterea cererii de confirmare, încălcarea termenului prevăzut la articolul 8 alineatul (1) și (2) din Regulamentul (CE) nr.
1049/2001 a fost atât de vădită, încât constituie un refuz de acces la momentul relevant.
(1)
Regulamentul (CE) nr.
1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei.
Acțiune introdusă la 2 martie 2023 – Debreceni Egyetem/Consiliul (Cauza T-115/23) (2023/C 173/43) Limba de procedură: maghiara Părțile Reclamantă: Debreceni Egyetem (Debrecen, Ungaria) (reprezentanți: J. Rausch și Á.
Papp, avocați)